
Jegyzőkönyv


Készült: Kunadacs Községi Önkormányzat Kunadacsi Települési Értéktár Bizottságának 2016. július 12-én 17 órakor megtartott üléséről.

Jelen vannak: Sipos Balázs elnök, képviselő
		Szántai József tag, képviselő
		Hrucsár Ilona tag, könyvtáros

Sipos Balázs elnök üdvözli az ülésen megjelenteket. Megállapítja, hogy a bizottság három tagja jelen van, így határozatképes. Felkéri Hrucsár Ilona tagot, hogy vezesse a jegyzőkönyvet és ismerteti a napirendi pontokat.


Napirendi pontok:

1. napirend: beszámoló az elmúlt időszakról
2. napirend: javaslattétel a helyi értéktárba (ÖSZKE)


A Bizottság az ismertetett napirendi pontokat egyhangúlag elfogadta.
 
1. napirendi pont
Sipos Balázs elmondja: Kunadacs Község Önkormányzata felterjesztette a megyei értéktárba a Nonprofit Kft. által előállított különleges fűszerpaprika őrleményt. Sajnos közel fél év után még nem kaptak választ, sem elutasítást, sem elfogadást. A művelődési ház előterében az értéktár fotókiállítás még látható, sokan most tudták meg, hogy Kunadacson ilyen értékek is találhatók.

2. napirendi pont
Sipos Balázs javasolja az Összefogás Kunadacs Jövőjéért Egyesület felvételét Kunadacs Helyi Értéktárába. Az egyesület célja a Kunadacson élő gyerekek, fiatalok életminőségének javítása, hagyományok ápolása, a kulturális igények kielégítése.  Továbbá törekszik arra, hogy jó kapcsolatokat alakítson ki hasonló célokért tevékenykedő szervezetekkel, testvér településekkel, határon túli magyar egyesületekkel, alapítványokkal. A javaslatot a bizottság egyhangúlag támogatta.


Mivel az ülésnek több napirendje, kérdése, hozzászólása nem volt, az elnök az ülést 17.20-kor bezárta.


Kunadacs. 2016. július 12.

